นางธิดา ถาวรเศรษฐ์ ประธานแนวร่วมประชาธิปไตยต่อต้านเผด็จการแห่งชาติ (นปช.) และคณะ ร่วมแถลงการณ์ถึงสถานการณ์ทางการเมืองในขณะนี้ ว่าจากเหตุการณ์ที่มีผู้ไม่หวังดีปาระเบิดขบวนเดินของกลุ่ม กปปส. ที่นำโดย นายสุเทพ เทือกสุบรรณ จนทำให้มีผู้เสียชีวิต 1 ราย และมีผู้บาดเจ็บอีกเป็นจำนวนมาก เนื่องจากมีการเปลี่ยนเส้นทางการเดินไม่ตรงกับแผนที่กำหนดไว้ ในขณะที่หลังเกิดเหตุมีการ์ดของกลุ่ม กปปส. และทหาร นำเข้าจุดเกิดเหตุจนพบของกลางและปืนบีบีกัน พร้อมบัตรยามรับจ้างที่มีส่วนเกี่ยวข้องกับ ม.ร.ว.สุขุมพันธุ์ บริพัตร ผู้ว่าราชการกรุงเทพมหานคร ซึ่งเป็นที่น่าสงสัยนั้นถึงอย่างไรก็ตามทางกลุ่ม นปช.ขอแสดงความเสียใจกับเหตุการณ์ที่เกิดขึ้น